 Markii ay iga soo waayeen bay beelaabeen boolisku in ay baadhaan guryaha igu dheggen iyo kuwa iga soo horjeeda, markii ay garaaceen gurigii aan joogay baan xagga dambe ka dhacay, guri kale Ayaan u dhacay , labo dumar ah oo joogay way igu saseen, qaylo ayey oodda ka qaadeen, cabbaar bay igu qaatay in aan fahansiiyo waxa jira, ugu dambayn way i garteen wayna aamuseen, labo wiil oo la joogay labada dumarka ah oo aan ku qiyaasay dadooda 7 ama 8 jirro afkaa kama ay yeedhin dagnaansho iyo xasilooni baa saarnayd, iyaga aamusiiyey gabadh saddexaad oo dibedda qaylo kale ka bilowday. 